**Նիկոլաս Սիմոն Բեդոս** (ֆր.՝ Nicolas Bedos, ապրիլի 21, 1979(1979-04-21), Նյոյի սյուր Սեն, Օ-դը-Սեն, Ֆրանսիա), ֆրանսիացի կատակերգու, գրող, ռեժիսոր և դերասան։ Սցենարիստ և դերասան Գի Բեդոսի որդին, ճանաչում է ձեռք բերել 2004 թվականին, որպես դրամատուրգ։ 2013 թվականին, որպես երգիծաբան, միացել է Լորան Ռուչիի «On n'est pas couché» թոք շոուին, որը լքել է երկու տարի անց։ Առաջին ֆիլմը որում հանդես է եկել դա «Տեր և տիկին Ադելմաններ»-ն է, որի պրեմիերան տեղի է ունեցել 2017 թվականին։ Այս ֆիլմի համար Նիկոլասը ստացել է Սեզար կինոմրցանակ։

Կենսագրություն և կարիերա
------------------------

Նիկոլաս Բեդոսը ծնվել է 1979 թվականի ապրիլի 21-ին՝ Ֆրանսիայի Նևիլ սյուր Սեն համայնքում, մեծացել է հայտնի կատակերգու Գի Բեդոսի և պարուհի Մարիա Ներկայի ընտանիքում։ Փոքր տարիքում զբաղվել է նկարչությամբ, նվագել է դաշնամուր, իսկ տասնութ տարեկան հասակում աշխատանք է ստացել, որպես քարտուղար, «Canal+» հեռուստաալիքում։ Քսան տարեկանում Բեդոսը տառապել է դեպրեսիայով, բայց գրական գործունեության շնորհիվ կարողացել է դուրս գալ այդ ճգնաժամից։

Նիկոլասը և հայրը գրել են մի քանի պարոդիաներ և միասին ելույթ են ունեցել ամբողջ Ֆրանսիայում։ Այնուհետև Նիկոլասը գրել է իր առաջին պիեսը, որը բեմադրվել է Նիցցաի թատրոնում։ Նիկոլասը սկզբում կինոթատրոն է եկել որպես սցենարիստ՝ սցենար գրելով «Հաճելի խելագարություն» (2009) ֆիլմի համար։ Եվ միայն դրանից հետո, որպես դերասան հանդես է եկել «Չփոխել, չթողնել նորից անցնի» կինոնկարում։

2012 թվականին խաղացել է Ֆրեդերիկ Բեգլերի «Սերը տևում է երեք տարի» վեպի համանուն ֆիլմում և «Սերը օդում է» ֆիլմում։ 2013 թվականին նկարահանվել է «Սերն առանց փոփոխությունների» մելոդրամայում` պատմություն, որը ներկայացնում է նախկին սիրահարների ճակատագրական հանդիպման մասին։

«Տեր և տիկին Ադելմաններ» ֆիլմը համարվում է Նիկոլասի ռեժիսորական դեբյուտը։ Ֆիլմում նա խաղացել է գլխավոր հերոսներից մեկի ամուսնու դերը, իսկ կնոջ դերը մարմնավորել է իր կինը՝ Դորիա Տիլիեն։

Նոյեմբերի 28-ին լույս է տեսել Նիկոլաս Բեդոսի «Հրաշալի դարաշրջան» դրամատիկական կատակերգությունը, որի գլխավոր հերոսը վերադառնում է անցյալ, որպեսզի կրկին ապրի այն օրը, երբ նա հանդիպել է իր կյանքի միակ սիրուն։

Ֆիլմագրություն
--------------

### Որպես դերասան

| Տարի | Անվանում | Դեր | Նշումներ |
| --- | --- | --- | --- |
| 2010 | *Ni reprise, ni échangée* | Jean-Pierre | Հեռուստաֆիլմ, նաև գրող |
| 2011 | *Bouquet final* | Անտուան | Հեռուստաֆիլմ, նաև գրող |
| 2011 | Սերը տևում է երեք տարի | Անտուան |  |
| 2012 | Սերը մատերի ծայրին | Gilbert Japy |  |
| 2013 | *Le Débarquement* | Various | Հեռուստաշոու, նաև գրող |
| 2013 | Սերը օդում է | Անտուան | Նաև գրող |
| 2014 | Հեշտ ելք | Լուիս |  |
| 2016 | *L'Invitation* | Լեո |  |
| 2017 | Տեր և տիկին Ադելմաններ | Վիկտոր Ադելման | Ռեժիսոր, գրող և կոմպոզիտոր |

Ծանոթագրություններ
------------------

1. 1 2
2. 1 2  GeneaStar
3. ↑  «Résolument théâtral»։ *Libération*։ Վերցված է նոյեմբերի 20, 2011
4. ↑  «Promenade de santé, petites musiques du coeur»։ *Le Figaro*։ Վերցված է նոյեմբերի 20, 2011

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Last.fm · SoundCloud · Յանդեքս երաժշտություն |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX5535130 · BNF: 146091188 · CONOR: 41947491 · GND: 1209611066 · ISNI: 0000000385936141 · LCCN: no2007125562 · NKC: xx0218660 · NTA: 263294285 · SUDOC: 077921917 · VIAF: 63798983 · WorldCat VIAF: 63798983 |

 |

 |